Diari Oficial de la Generalitat Valenciana


Sumari del DOGV 2805, del 05-08-1996 (1996/838979)

ORDRE de 25 de juliol de 1996, de la Conselleria d'Agricultura i Medi Ambient, per la qual es modifiquen els imports globals màxims que financien per a 1996 les ajudes als municipis per la col·laboració en l'actualització de l'Inventari d'Explotacions Agràries de la Comunitat Valenciana, que es regulen en l'Ordre de 13 de maig de 1996 de la Conselleria d'Agricultura i Medi Ambient.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2805

Data del DOGV
:   05-08-1996

Secció del DOGV
:   ALTRES DISPOSICIONS

Número del document
:   1996/838979


Data del document
:   25-07-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 25 de juliol de 1996, de la Conselleria d'Agricultura i Medi Ambient, per la qual es modifiquen els imports globals màxims que financien per a 1996 les ajudes als municipis per la col·laboració en l'actualització de l'Inventari d'Explotacions Agràries de la Comunitat Valenciana, que es regulen en l'Ordre de 13 de maig de 1996 de la Conselleria d'Agricultura i Medi Ambient.   
Mitjançant l'Ordre de 13 de maig de 1996, de la Conselleria d'Agricultura i Medi Ambient, es van regular les ajudes als municipis per la col·laboració en l'actualització de l'Inventari d'Explotacions Agràries de la Comunitat Valenciana i per a la millora de l'equipament dels consells agraris municipals, i s'estableixen, en l'article 6, els crèdits màxims disponibles en el Programa 714.30, Suport al Sistema Agroalimentari i Relacions Agràries, del pressupost de despeses de la Generalitat Valenciana, línies 417/000/96 i 708/000/96.  
Atés que s'ha detectat un error en el crèdit disponible inicialment, establit en l'ordre indicada, en la línia 407/000/96, i de conformitat amb l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, que exigeix que en les bases reguladores de la concessió de subvencions s'indique la línia o les línies de subvencions que les financien i l'import global màxim que s'hi destina.  
Per les raons exposades, en l'exercici de les funcions que tinc atribuïdes,  
ORDENE  
Article únic  
L'import global màxim que, a càrrec de la línia de subvenció 417/000/96 del Programa 714.30, s'estableix per a l'exercici de 1996 en l'article 6 de l'Ordre de 13 de maig de 1996, de la Conselleria d'Agricultura i Medi Ambient, per la qual es regulen les ajudes als municipis per la col·laboració en l'actualització de l'Inventari d'Explotacions Agràries de la Comunitat Valenciana i per a la millora de l'equipament dels consells agraris municipals, es modifica i queda establit en el que s'assenyala tot seguit:  
- Línia pressupostària 417/000/96, amb un crèdit de 60.279.152 de pessetes.  
Mantenen la seua vigència els altres aspectes que es regulen en l'ordre indicada.  
DISPOSICIó FINAL  
Aqueta ordre vigeix des de l'endemà de la publicació en el Diari Oficial de la Generalitat Valenciana.  
València, 25 de juliol de 1996  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ